1000 रुपए देकर कहा- शाम को मत निकला करो; महिलाओं के लिए नर्क कैसे बना पाकिस्तान?
Pakistan's Rape Statistics vs Laws Against Rape In Pakistan; Islamabad Fatima Jinnah Park Gang-Raped Case इस्लामाबाद के इस दर्दनाक घटना के साथ ही जानेंगे कि कैसे पाकिस्तान में महिलाओं के खिलाफ हिंसा का कल्चर बढ़ रहा है?
पाकिस्तान की राजधानी इस्लामाबाद के सबसे पॉश इलाके में है फातिमा जिन्ना पार्क यानी F-9। इसके एक तरफ दर्जनों फास्ट फूड की दुकानें हैं, दूसरी तरफ क्रिकेट ग्राउंड और उससे लगा पाकिस्तान एयरफोर्स का अस्पताल।
2 फरवरी की शाम इस पार्क में एक ऐसी घटना घटी जिसने पूरे देश को झकझोर दिया, लेकिन उसके बाद जो हुआ वो उससे भी घिनौना था। सिलसिलेवार तरीके से पहले पूरी घटना जानते हैं।
2 फरवरी को शाम का वक्त था। 24 साल की एक लड़की अपने पुरुष दोस्त के साथ F-9 पार्क में टहल रही थी। तभी उन्हें दो बंदूकधारी लोगों ने रोक लिया।
पुलिस के पास दर्ज लड़की के बयान के मुताबिक, 'वो लोग बंदूक की नोक पर हम दोनों को पार्क में जंगल की तरफ ले गए। पूछा- ये लड़का तुम्हारा क्या लगता है। जब मैंने जवाब दिया तो उन्होंने मुझे थप्पड़ मारा। मेरे बाल खींचे और जमीन पर पटक दिया। मेरे कपड़े फाड़े और रेप किया।'
इसके बाद रेपिस्टों ने दर्द से कराह रही लड़की को 1 हजार रुपए देते हुए कहा कि सूरज ढलने के बाद ऐसे पार्क में मत टहला करो। रेपिस्टों की इस सोच ने पूरे पाकिस्तान को झकझोर दिया है।
केस दर्ज होने के बाद मेडिकल जांच कराई गई। इसमें गैंगरेप की पुष्टि हुई है। पुलिस ने एक आरोपी का स्केच भी जारी किया है।
इस घटना के बाद पिछले 13 दिनों की 3 बड़ी अपडेट्स...
पाकिस्तान में हर 2 घंटे में एक महिला से रेप
महिलाओं के अधिकार और सुरक्षा के मामले में पाकिस्तान का रिकॉर्ड बेहद खराब है। थॉमसन रॉयटर्स फाउंडेशन के सर्वे में पाकिस्तान महिलाओं के रहने के लिए दुनिया की छठी सबसे खतरनाक जगह है।
पाकिस्तानी चैनल समा टीवी की इन्वेस्टिगेशन यूनिट ने पिछले साल सर्वे कर बताया कि पाकिस्तान में हर 2 घंटे में एक महिला के साथ रेप होता है। 2017 से 2021 के बीच पाकिस्तान में 21,900 महिलाओं से रेप हुआ। इसका मतलब ये है कि पाकिस्तान में औसतन हर दिन 12 महिलाओं से रेप होता है।
सर्वे में शामिल लोगों का कहना है कि रेप का ये डेटा हकीकत में होने वाली घटनाओं से काफी कम है। रिपोर्ट के मुताबिक 2017 में रेप के 3,327 मामले दर्ज किए गए थे। 2020 में यह संख्या 4,478 और 2021 में बढ़कर 5,169 हो गई।
2022 में पाकिस्तान की 44 अदालतों में महिलाओं के खिलाफ यौन हिंसा के 1,301 मामलों की सुनवाई हुई। पुलिस ने 2,856 मामलों में चार्जशीट दायर की। रेप के केवल 4% मामलों में ही सुनवाई हुई।
पाकिस्तान की हर चौथी महिला शारीरिक हिंसा का शिकार
पाकिस्तान में 10.7 करोड़ से ज्यादा महिलाओं की आबादी है। यहां यौन उत्पीड़न के अलावा शारीरिक हिंसा की घटना भी आम है। पाकिस्तान के मानवाधिकार मंत्रालय ने 2017-2018 में एक सर्वे कर बताया कि 15 से 29 साल की लगभग 28% महिलाओं ने शारीरिक हिंसा का अनुभव किया है।
ह्यूमन राइट्स वॉच ने 2022 में अपनी रिपोर्ट में बताया है कि बच्चों और महिलाओं की सुरक्षा के मामले में पाकिस्तान की रैंकिंग 170 देशों में से 167वें स्थान पर है।
पाकिस्तान में महिलाओं को दी जाने वाली स्वास्थ्य सुविधाओं की स्थिति बेहद खराब है। इसकी कमी से पाकिस्तान में हर 20 मिनट में एक प्रेग्नेंट महिला की मौत होती है। लगभग 55% गर्भवती महिलाओं के पास प्रशिक्षित कर्मचारी या महिला स्वास्थ्य कार्यकर्ता तक उपलब्ध नहीं हैं। इसकी वजह से ज्यादातर महिलाएं घर पर असुरक्षित तरीके से बच्चों को जन्म देती हैं।
पाकिस्तान के मानवाधिकार संगठन मूवमेंट फॉर सॉलिडैरिटी एंड पीस (MSP) के मुताबिक, पाकिस्तान में हर साल लगभग 1,000 ईसाई और हिंदू लड़कियों और महिलाओं का अपहरण कर लिया जाता है। इनमें से ज्यादातर महिलाओं को बलपूर्वक धर्मांतरित कर मुस्लिम पुरुषों से शादी करने के लिए मजबूर किया जाता है।
पाकिस्तान में इस रेप कल्चर की 2 बड़ी वजहें हैं...
तो क्या महिलाओं के सुधार के लिए कुछ भी नहीं हो रहा...
बच्चों के सामने महिला से गैंगरेप के बाद 2020 में बना नया रेप कानून
सितंबर 2020 में लाहौर में एक महिला की कार खराब होने के बाद उसके बच्चों के सामने उसका सामूहिक बलात्कार किया गया। इसके बाद ही देश में नया रेप कानून लाया गया था।
इस कानून में रेप के मामलों को सुलझाने के लिए स्पेशल कोर्ट बनाने, जांच में तेजी लाने और सीरियल रेपिस्ट को दवा देकर नपुंसक बनाने की बात कही गई है। इसके अलावा अदालतों को 4 महीने के भीतर रेप के मामले में सुनवाई कर फैसला सुनाने को भी कहा गया है।
रेप केस में लापरवाही बरतने पर पुलिस अधिकारियों को भी तीन साल की सजा का भी प्रावधान है। इस नए कानून के बनने के दो साल बाद भी महिलाओं के खिलाफ होने वाली हिंसा की घटनाओं में कोई कमी नहीं आई है।
अलग-अलग विषयों पर अन्य एक्सप्लेनर्स भी पढ़िए... 
1. पाकिस्तान के पास बचा सिर्फ 3 हफ्ते का पैसा:क्या मुस्लिम भाईचारे के नाम पर पाक को फिर डूबने से बचा लेगा सऊदी अरब
2. रूस-यूक्रेन जंग रोकने की कोशिश करने वाले अरबपति को जहर दिया गया; 101 साल से विरोधियों को ऐसे ही मारता रहा रूस
3. पाकिस्तानी सीरियल किलर, जिसने 100 मांओं को रुलाया:बच्चों को मारकर एसिड में डाल देता था; अनोखे तरीके से 30 दिसंबर को दी थी गिरफ्तारी
4. दिमाग को संक्रमित कर मांस खा गया ब्रेन-ईटिंग अमीबा:गर्म पानी से नाक के जरिए शरीर में घुसा; 11 दिन बाद शख्स की हुई मौत